వెర్టిగో

వెర్టిగో అనేది ఒక వ్యక్తికి  కదిలే అనుభూతిని కలుగచేసే లక్షణం లేదా చుట్టుపక్కల వస్తువులు లేనప్పుడు కూడా అవి కదులుతూఉన్నట్లుంటాయి. తరచుగా ఇది ఒక తిరిగే విధంగా  (స్పిన్నింగ్) లేదా ఊగుతున్న కదలిక లాగా అనిపిస్తుంది.  దీనితో  వికారం, వాంతులు, చెమట పట్టడం లేదా నడవడంలో ఇబ్బందులతో కలిసి ఉంటాయి. తలని కదిలించినప్పుడు చాలా అధ్వాన్నంగా ఉంటుంది . వెర్టిగోలో  కళ్లుతిరుగుటం అనేది అత్యంత సాధారణం.

 కారణాలు 
వెర్టిగోకు దారితీసే అత్యంత సాధారణ వ్యాధులు నిరపాయమైన (బినైన్)  పరోక్సిస్మల్ పొజిషనల్ వెర్టిగో (BPPV),  మెనియర్స్ వ్యాధి, లాబ్రింథైటిస్.అరుదుగా  ఉండే కారణాలలో స్ట్రోక్, మెదడు కణితులు, మెదడు గాయం, మల్టిపుల్ స్క్లెరోసిస్, మైగ్రేన్, గాయం, మధ్య చెవి లో   అసమాన ఒత్తిడి వంటివి ఉన్నాయి. ఓడలో ఉన్నప్పుడు లేదా కళ్ళు మూసుకుని తిరుగుతున్నప్పుడు వంటి సుదీర్ఘకాలం కదలికకు గురైన తరువాత శరీరధర్మ (ఫీజియోలాజిక్)  వెర్టిగో సంభవించవచ్చు. ఇతర కారణాలలో కార్బన్ మోనాక్సైడ్, ఆల్కహాల్ లేదా ఆస్పిరిన్ వంటి విషపదార్ధాల వలన కూడా ఉండవచ్చు.

 లక్షణాలు 
వెర్టిగో వెస్టిబ్యులర్ వ్యవస్థలో ఒక భాగంలో సమస్యను సూచిస్తుంది. వెస్టిబ్యులర్ వ్యవస్థ అంటే సకశేరుకాలలో చాలా క్షీరదాలలో శ్రవణ వ్యవస్థలో ఒక భాగమైన లోపలి చెవిలో కోక్లియాతో కలిసి, శరీర  కదలికను సమన్వయం చేయడానికి ప్రాదేశిక ధోరణిని సృష్టించే ఒక ఇంద్రియ వ్యవస్థVestibular system.https://en.wikipedia.org/wiki/Vestibular_system. మైకానికి ఇతర కారణాలలో ప్రిసింకోప్ (తూలి పడే భావన), అసమతుల్యత, నిర్దిష్టత లేని మైకము ఉన్నాయి.

బినైన్  పరోక్సిస్మల్ పొజిషనల్ వెర్టిగో అనేది పదేపదే కదలికలు పొందే వ్యక్తిలో సమస్య ఎక్కువగా ఉంటుంది. అయితే ఈ ఎపిసోడ్ల మధ్య లక్షణాలు సాధారణంగా ఉంటుంది. ఈ సంఘటనలు  ఒక నిమిషం కన్నా తక్కువ ఉండాలి. సాధారణంగా ఈ పరిస్థితిలో డిక్స్-హాల్పైక్ పరీక్ష,  నిస్టాగ్మస్ అని పిలువబడే వేగవంతమైన కంటి కదలికలు  (rapid eye movements)సమయాన్ని తెలుపుతుంది. మెనియర్స్ వ్యాధిలో చెవులలో ధ్వని  (రింగింగ్), వినికిడి లోపం. వెర్టిగో దాడులు ఇరవై నిమిషాల కంటే ఎక్కువ ఉంటాయి. లాబిరింత్ వాపుతో  వెర్టిగో అకస్మాత్తుగా వస్తుంది. నిస్టాగ్మస్ కదలిక లేకుండా సంభవిస్తుంది . ఈ పరిస్థితిలో వెర్టిగో రోజులు కొనసాగవచ్చు. ముఖ్యంగా బలహీనత, తలనొప్పి, ఒక వస్తువు రెండుగా కనపడడము (డబుల్ విజన్)  లేదా తిమ్మిరి వంటి లక్షణాలు కూడా ఉన్నట్లయితే మరింత తీవ్రమైన కారణాలను కూడా పరిగణించాలి.

 వ్యాధి ప్రాబల్యం 
ఈ వ్యాధి ఏదో ఒక సమయంలో సుమారు 20-40% మంది ప్రజలను ప్రభావితం చేస్తుంది, అయితే 7.5-10% మందికి వెర్టిగో ఉంటుంది.  సంవత్సరంలో సుమారు 5% మంది వెర్టిగో కి గురి అవుతారు. ఇది వయస్సుతో మరింత సాధారణంగా ఏర్పడుతుంది. పురుషుల కంటే రెండు నుండి మూడు రెట్లు ఎక్కువగా మహిళలను ప్రభావితం చేస్తుంది. అభివృద్ధి చెందిన దేశాల్లో  సుమారు 2-3%  మంది వెర్టిగో రోగులు వైద్యశాలలో అత్యవసర విభాగం సందర్శిస్తోంటారు.

 సూచనలు 

వర్గం:వ్యాధులు
వర్గం:చెవి, ముక్కు, గొంతు వ్యాధులు